ફેમિલી- આ વર્ષે આપને દાંપત્યજીવનમાં અને કૌટુંબિક ક્ષેત્રે ખટરાગ રહી શકે છે. આપનાં પતિ-પત્નીના સંબંધો તૂટશે નહીં, પણ સંબંધોમાં તિરાડ જરૂરથી પડી શકે છે. ખોટી વાતો લોકો આપના પાછળ કરે માટે ઘરની બાબત બને ત્યાં સુધી બહાર ન જાય તેની કાળજી લેવી જરૂરી બને. જે મિત્રોનાં લગ્ન નથી થયાં અને જીવનસાથીની શોધમાં છે તેવા મિત્રોને આ વર્ષે પોતાના સ્વપ્નના સાથી શોધવામાં મુશ્કેલી પડી શકે તેમ છે. સગાઈ કરેલી હોય તો કોઈ કારણોસર તૂટી શકે છે. આ વર્ષે સંતાન પ્રાપ્તિમાં વિલંબ નહીં થાય. ભગવાનની કૃપા જરૂરથી આપના પર બનેલી રહેશે. જ્યારથી ગર્ભ ધારણ થાય ત્યારથી જ તબિયત સાચવવાની ખાસ સલાહ છે. આપનાં સંતાનોની ઉપલબ્ધિથી આપ પ્રસન્ન રહો. આપનાં સંતાનોને કોઈ શ્રેષ્ઠ વ્યક્તિના હાથે એવોર્ડ પણ મળી શકે છે. અભ્યાસની દૃષ્ટિએ આ વર્ષ આપના માટે મધ્યમ ફળદાયી બનશે. આપની મહેનત પ્રમાણેનું ફળ કદાચ ન મળે તેવું પણ બને. કેમેસ્ટ્રી કેમિકલ, ડિઝાઇનિંગવાળા વિદ્યાર્થીઓએ ખૂબ મહેનત કરવી પડે.